Mahua Live Nalanda:राजगीर दांगी टोला निवासी प्रवीण कुमार सिंह से मोबाइल के द्वारा 10 लाख रूपया रंगदारी मांगने वाले दोनों युवक को राजगीर पुलिस ने किया गिरफ्तार।
आरक्षी उपाधीक्षक सोमनाथ प्रसाद ने शनिवार को संवाददाताओं को बताया कि गिरफ्तार युवको में एक प्रवीण कुमार सिंह के होटल कर्मी था। प्रदुमन कुमार है जो जहानाबाद जिला अंतर्गत मखदुमपुर थाना अंतर्गत उपाध्याय बिगहा के रहने वाला है।एवं इसका सहयोगी संजीत पासवान जो इस्लामपुर थाना अंतर्गत सकरी के निवासी है। आरक्षी उपाधीक्षक ने बताया कि संजीत पासवान के पास से फोन बरामद हुआ जिसमें फर्जी सिम है। जिसका जांच किया जा रहा है। उन्होंने बताया कि 1 सितंबर को प्रवीण से फोन के द्वारा 10 लाख की मांग किया गया था ।उसके उपरांत 3 सितंबर को शाम 3:45 में मैसेज के द्वारा पुनः मांग किया गया। जिसके आलोक में पुलिस ने कार्रवाई करते हुए इस कांड में सम्मिलित दोनों युवक को राजगीर से गिरफ्तार कर लिया है। इस छापामारी अभियान में राजगीर थानाध्यक्ष दीपक कुमार, राजगीर थाना के पुअनि जितेंद्र कुमार सहित अन्य पुलिस के जवान मौजूद थे। आरक्षी उपाधीक्षक ने बताया कि होटल संचालक अपने होटल में रखने वाले कर्मियों का पुलिस वेरीफिकेशन कराना सुनिश्चित करें ताकि उसकी सारी गतिविधि से रूबरू किया जा सके।